**გამოყენებითი კვლევებისათვის სახელმწიფო სამეცნიერო გრანტების**

**2016 წლის კონკურსის**

**ხშირად დასმული კითხვები**

**ზოგადი დებულებანი**

1. შესაძლებელია თუ არა კონკურსის ფორმატში ისეთი პროექტის შესრულება, რომელიც გულისხმობს ერთიანი მონაცემთა ბაზის გაკეთებას უკვე არსებული ტექნიკური და თემატური მონაცემების გამოყენებით, რომელიც გაუმარტივებს სასურველი ინფორმაციის მოძიებას დაინტერესებულ პირებს?

* თუ ხდება უკვე არსებული მონაცემების მხოლოდ და მხოლოდ ელექტრონულ ფორმატში გადაყვანა და პროექტი არ ეხება პროგრამული უზრუნველყოფის გაუმჯობესებას, ეს ვერ ჩაითვლება გამოყენებით კვლევად. (მაგალითისთვის გზამკვლევის, ცნობარის, ლექსიკონის მხოლოდ ელექტრონულ ფორმატში წარმოდგენა მოკლებულია კვლევით კომპონენტს, მაგრამ თუკი გზამკვლევი, ლექსიკონი, ცნობარი და ა.შ. იქნება ციფრული ტექნოლოგიების ისეთი იარაღის გამოყენებით შექმნილი, რომელიც იძლევა საკვანძო სიტყვის საშუალებით გაფართოებული ძებნის ან წყაროებზე გადართვის და ა.შ. საშუალებას, ამ შემთხვევაში პროექტს ექნება გამოყენებითი ხასიათი). კონკურსის მიზანია შეარჩიოს და დააფინანსოს გამოყენებითი ხასიათის სამეცნიერო-კვლევითი პროექტები. განსაკუთრებული მნიშვნელობა ენიჭება ინოვაციური კვლევების გამოვლენას, რომელთა შედეგად მიღებულ მაღალტექნოლოგიურ პროდუქტზე მოთხოვნაა ადგილობრივ და/ან საერთაშორისო ბაზარზე და პასუხობს ახალი ტექნოლოგიების განვითარების სფეროში არსებული პრობლემების გადაჭრას. აგრეთვე, მნიშვნელოვანია კომერციალიზაციის პოტენციალის მქონე პროექტების გამოვლენა და კვლევის შედეგად სამრეწველო ნიმუშის/პროტოტიპის სახით, ახალი/გაუმჯობესებული პროგრამული უზრუნველყოფის, მასალების, სამკურნალო საშუალების, მოწყობილობის, კონსტრუქციის და ა.შ. შექმნა და შესაბამისი ტექნოლოგიის შემუშავება/სრულყოფა. აუცილებელია პროექტი მოიცავდეს ინოვაციური მიდგომით/მეთოდოლოგიით კვლევით კომპონენტს და არა მარტო უკვე არსებული მასალის გამოყენებით რაიმე პროდუქტის შექმნას.

1. შესაძლებელია თუ არა კონკურსის ფორმატში ისეთი პროექტის შესრულება, რომელიც გულისხმობს ლექსიკონის შემუშავებას, მაგრამ არ არის ინტერდისციპლინური?

* არა.

1. შეიძლება თუ არა მონოგრაფიის მოსამზადებლად საგრანტო განაცხადის წარმოდგენა?

* კონკურსში წარმოდგენილი უნდა იყოს სამეცნიერო კვლევა (გამოყენებითი შინაარსის).

**კონკურსში მონაწილე სუბიექტები და მონაწილეობის პირობები**

1. აუცილებელია თუ არა ახალგაზრდა მკვლევარის მონაწილეობა?

* აუცილებელია.

1. შეიძლება პროექტის ძირითად პერსონალში ახალგაზრდა მკვლევარი იყოს თანამონაწილე ორგანიზაციიდან?

* შეიძლება

1. შეიძლება თუ არა პროექტში ახალგაზრდა მკვლევარის სახით მონაწილეობა მიიღოს მაგისტრანტმა, რომელიც არის მაგ. მეოთხე სემესტრის სტუდენტი და კონკურსში დოკუმენტაციის შემოტანის ბოლო ვადამდე წარმოადგენს შესაბამის ცნობას უნივერსიტეტიდან, მაგრამ პროექტის გამარჯვების შემთხვევაში, პროექტის დაწყებისას მას უკვე ექნება მაგისტრის ხარისხი?

* შეიძლება.

1. შეიძლება თუ არა, რომ პროექტის ძირითადი მონაწილე მაგისტრანტი იყოს პროექტის კოორდინატორი? ამავდროულად დაკმაყოფილდება თუ არა „კონკურსის პირობებით“ მოთხოვნილი ახალგაზრდა მკვლევარის ჩართულობის პირობა?

* მაგისტრანტი შეიძლება იყოს პროექტის კოორდინატორი. ახალგაზრდა მკვლევარის ჩართულობის პირობა დაკმაყოფილებულად ჩაითვლება.

1. შეიძლება თუ არა პროექტის ხელმძღვანელმა შეითავსოს კოორდინატორის ფუნქცია?

* პროექტის ხელმძღვანელმა არ შეიძლება შეითავსოს კოორდინატორის ფუნქცია.

1. აქვს თუ არა კონკურსში მონაწილეობის უფლება კერძო პირს თავისი ჯგუფით, რომელშიც იქნება ერთი ძირითადი მონაწილე კვლევითი ინსტიტუტიდან?

* აქვს უფლება, თუმცა საგრანტო პროექტი უნდა წარსდგეს წამყვან ორგანიზაციასთან ერთობლივად.

1. ორმაგი მოქალაქეობის მქონე პირი შეიძლება თუ არა იყოს პროექტის კონსულტანტი?

* შეიძლება.

1. შეიძლება თუ არა ერთი და იგივე პირს პროექტის კოორდინატორის სტატუსით მონაწილეობა საკონკურსოდ წარმოდგენილ ორ პროექტში?

* შეუძლია, თუ ის აკმაყოფილებს კონკურსის პირობების (ფონდის გენერალური დირექტორის N77 ბრძანების დანართი 1) მე-3 მუხლის მე-8, მე-9, მე-10 პუნქტების მოთხოვნებს.

1. შეუძლია თუ არა მეცნიერს AR, FR, DI კონკურსებში 2 პროექტში მონაწილეობა ძირითადი პერსონალის სტატუსით, ხოლო მე-3 პროექტში დამხმარე პერსონალის სტატუსით?

* შეუძლია, თუ ის აკმაყოფილებს კონკურსის პირობების (ფონდის გენერალური დირექტორის N77 ბრძანების დანართი 1) მე-3 მუხლის მე-8, მე-9, მე-10 პუნქტების მოთხოვნებს.

1. შეუძლია თუ არა პროექტში მონაწილობა სამედიცინო პროფილის უმაღლესი საგანმანათლებლო დაწესებულების სტუდენტს ახალგაზრდა მკვლევარის/ძირითადი პერსონალის სახით?

* შეუძლია, თუ ის ირიცხება იმ უსდ-ს ფაკულტეტზე/სპეციალობაზე, რომელიც ითვალისწინებს ორ-საფეხურიან სწავლებას, არის მე-2 საფეხურის სტუდენტი, ან თუ ის არის სამედიცინო ფაკულტეტის 6 წლიანი, ერთსაფეხურიანი სწავლების სტუდენტი და სწავლის მანძილზე აქვს დაგროვილი მინიმუმ 240 კრედიტი.

1. შეუძლია თუ არა პროექტში მონაწილობა ექიმს ძირითადი პერსონალის სახით?

* შეუძლია, რადგან მაგ. თბილისის სახელმწიფო სამედიცინო უნივერსიტეტის კურსდამთავრებულისთვის მინიჭებული ხარისხი (ერთსაფეხურიანი სწავლების) სსიპ - განათლების ხარისხის განვითარების ეროვნული ცენტრის მიერ აღიერებულია მაგისტრის ხარისხთან გათანაბრებულად.

1. შეიძლება თუ არა ერთი და იგივე პიროვნება 2 პროექტში ასრულებდეს კოორდინატორის ფუნქციას?

* შეიძლება. ამავე დროს ის უნდა აკმაყოფილებს კონკურსის პირობების (ფონდის გენერალური დირექტორის N77 ბრძანების დანართი 1) მე-3 მუხლის მე-8, მე-9, მე-10 პუნქტების მოთხოვნებს.

1. ჩაითვლება თუ არა პროექტში ძირითადი პერსონალის სახით სტატუსშეჩერებული (მაგ. ფინანსური დავალიანების გამო) დოქტორანტის ჩართულობა პროექტში «ახალგაზრდა მკვლევარის“ ჩართულობის აუცილებელი პირობის დაკმაყოფილებად?

* დიახ. თუ საკონკურსო დოკუმენტების წარმოდგენისას წარმოადგენილი იქნება ცნობა უსდ-დან, დოქტორანტობის (სტატუსშეჩერებული) შესახებ და თუ გამარჯვების შემთხვევაში, საგრანტო ხელშეკრულების გაფორმებისას (2016 წლის სექტემბერი) მას აღდგენილი ექნება დოქოტრანტის სტატუსი და წარმოადგენს შესაბამის ცნობას უსდ-დან.

1. დასაშვებია თუ არა, პროექტის განმცხადებელმა ორგანიზაციამ პროექტის ხელმძღვანელად მოიწვიოს მეცნიერი (პიროვნება, რომელიც ადრე მუშაობდა განმცხადებელ ორგანიზაციაში) რომელიმე სხვა - არა თანამონაწილე, ორგანიზაციიდან?

* დასაშვებია.

1. შეიძლება თუ არა, რომ პროექტის ხელმძღვანელი იყოს თანამონაწილე ორგანიზაციიდან?

* პროექტის ხელმძღვანელი უნდა იყოს წამყვანი ორგანიზაციის სახელით წარდგენილი.

1. რამდენად სავალდებულოა კოორდინატორი და შეუძლია თუ არა იგი შეითავსოს რომელიმე ძირითადმა პერსონალმა?

* კოორდინატორის მონაწილეობა პროექტში სავალდებულოა. კოორდინატორმა შეიძლება შეითავსოს პროექტში სხვა ფუნქციებიც, ძირითადი პერსონალიდან ფიზიკურ პირს შეუძლია შეითავსოს კოორდინატორის ფუნქცია მაგრამ, ეს პიროვნება პროექტში მითითებული უნდა იყოს მხოლოდ ერთი პოზიციით - „კოორდინატორი“.

1. შეიძლება თუ არა პროექტს ყავდეს ორი კონსულტანტი?

* კონკურსის პირობები არ ზღუდავს უცხოელი კონსულტანტების რაოდენობას. ასატვირთ ფაილებში შეგიძლიათ ორი კონსულტანტის მითითება, მაგრამ ელექტრონულ ბაზაში მონაცემების on-line რეჟიმში შეყვანისას შეგიძლიათ მხოლოდ ერთი მათგანის (უმთავრესის) შეყვანა.

1. ახლგაზრდა მკვლევარის (მაგისტრანტის, დოქტორანტის და დოქტორის) ჩართვა ორივე წელსაა აუცილებელი? თუ მხოლოდ მეორე წელს შევა, პროექტი ამის გამო ხომ არ მოიხსნება?

* ახლგაზრდა მკვლევარ(ებ)ი პროექტში ჩართული უნდა იყოს პროექტის განხორციელების მთელ პერიოდში. პროექტი მოიხსნება, თუ პროექტის სრული მსვლელობის განმავლობაში პროექტში არ იქნება ჩართული მინიმუმ ერთი ახალგაზრდა მკვლევარი.

1. შეიძლება კონსულტანტის სტატუსით უცხოეთში მყოფი საქართველოს მოქალაქის ჩართვა, რომელიც ძირითად პერსონალში ჩაითვლება და შესაბამისად, მისი ანაზღაურება ბიუჯეტის პირველი მუხლიდან გაიწერება?

* კონსულტანტის სტატუსით მხოლოდ უცხოეთის მოქალაქის ჩართვაა შესაძლებელი. პროექტში შესაძლებელია ჩართული იყოს უცხოეთის მოქალაქე კონსულტანტი. აღნიშნული პირი არ შეიძლება იყოს პროექტის ძირითადი პერსონალი და მას მიეცეს საგრანტო დაფინანსება (ხელფასი). კონსულტანტის საკონსულტაციო მომსახურების ხარჯი გათვალისწინებული უნდა იქნას „საქონელსა და მომსახურების“ ხარჯვით კატეგორიაში).

1. თუ კვლევის დროს გამოიყენება სხვა, არა წამყვანი ორგანიზაციის ლაბორატორიები, უნდა გახდეს თუ არა თუ არა ეს ორგანიზაციები თანამონაწილე ორგანიზაციები?

* არ არის სავალდებულო.

1. ძირითად პერსონალში შეიძლება თუ არა სხვადასხვა უნივერსიტეტიდან იყვნენ მონაწილეები?

* შეიძლება.

1. აუცილებელია თუ არა პროექტის ხელმძღვანელს ეკავოს აკადემიური თანამდებობა ?(მაგ. პროფესორი)?

* ხელმძღვანელი უნდა იყოს დოქტორი ან მასთან გათანაბრებული პირი. სხვა მოთხოვნა მას არ წაეყენება.

1. აუცილებელია თუ არა უცხოელი კონსულტანტის ჩამოსვლა?

* არ არის აუცილებელი.

1. შესაძლებელია თუ არა მაგ. ორწლიან პროექტში სხვადასხვა ეტაპზე ჩართული იყოს სხვადასხვა ახალგაზრდა მკვლევარი ძირითადი პერსონალის სახით(მაგ.1 წელი იყოს 1 ახალგაზრდა მკვლევარი, ხოლო მე-2 წლის განმავლობაში მეორე)?

* შეიძლება და ეს უნდა იყოს გათვალისწინებული გეგმა-გრაფიკსა და ბიუჯეტში.

28. შესაძლებელია თუ არა თანამონაწილე ორგანიზაცია იყოს ‘ სსიპ მუნიციპალიტეტი’ ან ‘რეგიონალური გუბერნატორის ადმინისტრაცია“?

* თანამონაწილე ორგანიზაციას წესდებით უნდა ჰქონდეს განსაზღვრული სამეცნიერო კვლევები.

29. თანამონაწილე ორგანიზაციის წარმომადგენლები აუცილებელია თუ არა იყვნენ ძირითად პერსონალში, თუ საკმარისია მხოლოდ დამხმარეში?

* დამოკიდებულია პროექტის ხელმძღვანელზე გამომდინარე პროექტის ინტერესებიდან, ამ საკითხზე არანაირი შეზღუდვა არ არსებობს.

1. თუ მაგისტრანტს ბოლო სემესტრში აქვს შეჩერებული სტატუსი, შეიძლება თუ არა ჩაითვალოს ახალგაზრდა მეცნიერად?

* შეიძლება, მაგრამ პროექტის დაფინანსების შემთხვევაში საგრანტო ხელშეკრულების გაფორმებამდე მან უნდა გიაქტიუროს სტატუსი.

31. თუ პროექტი ტექნიკური მიზეზით (გაუმართაობის გამო) მოიხსნება, მაშინ ხელმძღვანელს ექნება თუ არა შეზღუდვა მომავალ წელს პროექტის წარდგენაზე?

* არა.

32. შეიძლება თუ არა მონაწილეობა ორი სამეცნიერო მიმართულებით?

* შეიძლება.

1. დამხმარე პერსონალის გათვალისწინება აუცილებელია?

* დამხმარე პერსონალის არსებობა განისაზღვრება პროექტის საჭიროების მიხედვით, აუცილებელი არ არის.

34. ახალგაზრდა მეცნიერს, რომელმაც მოიგო ფონდის მიერ დაფინანსებული ახალგაზრდა მეცნიერთა კონკურსის გრანტი 2015 წელს და მუშაობს მიმდინარე 2 წლის განმავლობაში ამ პროექტზე. ამ შემთხვევაში რამდენ პროექტში მონაწილეობის უფლება აქვს ძირითადი პერსონალის სახით ახლად გამოცხადებულ კონკურსებში?

* ამ შემთხვევაში ახალგაზრდა მეცნიერს არა აქვს შეზღუდვა მიმდინარე გრანტის გამო.

35. შეიძლება თუ არა პროექტს ჰყავდეს ორი უცხოელი კონსულტანტი?

* შეიძლება.

1. რამდენი ხნით შეიძლება გვყავდეს კონსულტანტი ორწლიან პროექტში?

* არ არსებობს შეზღუდვა.

37. ძირითადი პერსონალის დროის რა პროცენტი შეიძლება მოხმარდეს პროექტს, აქ ხომ არ არის დადგენილი ნორმა ან რაიმე შეზღუდვა?

* არანაირი ნორმა, ან შეზღუდვა არ არსებობს, შრომის განაწილება უნდა აისახოს პროექტის გეგმა-გრაფიკში.

**პროექტის ბიუჯეტი - ფონდიდან მოთხოვნილი თანხა**

38. აუცილებელია თუ არა „გამოყენებითი კვლევებისათვის სახელმწიფო სამეცნიერო გრანტების კონკურსში წარმოსადგენი ბიუჯეტის ფორმის“ (ფონდის გენერალური დირექტორის N77 ბრძანების დანართი 5) მეორე გვერდის „ბიუჯეტის დასაბუთების“ შევსება?

* აუცილებელია. აღნიშნული დანართის ორივე გვერდი დამტკიცებულია ფონდის გენერალური დირექტორის ბრძანებით და წარმოადგენს საკონკურსო დოკუმენტაციის განუყოფელ ნაწილს. შესაბამისად, ერთ-ერთი მათგანის არწარმოდგენის შემთხვევაში, პროექტი ჩაითვლება არასრულად და მოიხსნება კონკურსიდან.

39. შეიძლება თუ არა ბიუჯეტში საერთაშორისო სამეცნიერო საზოგადოების (დარგობრივი) საწევრო გადასახადის გათვალისწინება და რომელ ხარჯვით კატეგორიაში?

* აღნიშნული ხარჯის გათვალისწინება შესაძლებელია მოხდეს ბიუჯეტის საქონელი და მომსახურების მუხლში

40. შეიძლება თუ არა, ახალი ტექნოლოგიური კონცეფციის რეალიზაციასთან საჭირო პროგრამული სამუშაოს (სამუშაოების) გარკვეული ნაწილის შესრულება ან უკვე მზა პროგრამული ”ინსტრუმენტების”, ელექტრონული რესურსების და სხვ. შეძენა განხორციელდეს **”საქონელი და მომსახურება” ხარჯვითი კატეგორიით?**და თუ შეიძლება, როგორი უნდა იყოს ასეთ შემთხვევაში შრომითი ხელშეკრულების სახე - ორგანიზაციული, პერსონალური. **(მაგალითისთვის: შეიძლება თუ არა ვებგვერდის, ინფორმაციული პლატფორმის, რთული არქიტექტურის მონაცემთა ბაზის შექმნის სერვისის ”შეძენა”? ან უკვე არსებული ელექტრონული ბაზების, ანალიზატორების და ა.შ. ინსტრუმენტების ერთჯერადი მომსახურება? რა იურიდიულ სტატუსს უნდა ფლობდეს ორგანიზაცია ან პიროვნება, რომლისგანაც ასეთ მომსახურების შეძენა იქნება დაშვებული?)**

* მზა ელექტრონული რესურსის, პროგრამული უზრუნველყოფის და სხვა, შეძენა, თუკი იგი ფონდის გენერალური დირექტორის მიერ დამტკიცებული კლასიფიკატორის შესაბამისად აკმაყოფილებს ძირითად აქტივად აღიარების კრიტერიუმს (ერთ წელზე მეტი დროის განმავლობაში მრავალჯერადად ან განუწყვეტლივ გამოიყენება წარმოების ან მომსახურების პროცესში და რომელთა ღირებულებაც შეადგენს 500 ლარს და მეტს) წარმოადგენს არამატერიალურ ძირითად აქტივს და მისი გათვალისწინება უნდა მოხდეს ძირითადი აქტივების მუხლში. აღნიშნული არამატერიალური ძირითადი აქტივის შექმნისას, თუკი მოხდება მასზე გაწეული ხარჯების კაპიტალიზაცია ასევე აისახება ძირითადი აქტივების მუხლში. სხვა შემთხვევებში, აღნიშნული ხარჯი გაიწერება საქონელი და მომსახურების მუხლში. აღნიშნულ ხარჯებთან დაკავშირებულ მომსახურების მომწოდებლის იურიდიულ სტატუსს მნიშვნელობა არ აქვს.

1. არის თუ არა გათვალისწინებული სამეცნიერო სტატიების გამოქვეყნებისა და პატენტის გაფორმების ღირებულება ფონდის მიერ გაცემულ დაფინანსებაში?

* სტატიის გამოქვეყნების ხარჯი შესაძლოა გათვალისწინებული იქნას საქონელი და მომსახურების მუხლში. პატენტთან დაკავშირებული ხარჯის ნაწილი, რომელიც დაკავშირებულია საპატენტო განაცხადის გაკეთებასთან, ანაზღაურდება საქონელი და მომსახურების მუხლიდან, ხოლო უშუალოდ პატენტის მიღებასთან დაკავშირებული ხარჯი ანაზღაურდება ძირითადი აქტივების მუხლიდან. შესაბამისად, მიზანშეწონილია პატენტის მიღებასთან დაკავშირებული ხარჯი გათვალისწინებული იქნას როგორც საქონელი და მომსახურების, ისე ძირითადი აქტივების მუხლში.

1. უკვე მიღებულ ფონდის გრანტებზე თუ ვრცელდება ამ კონკურსის პირობებში გათვალისწინებული დათქმა ძირითად პერსონალზე თანხის დაქვითვის გარეშე გაცემის შესახებ?

* არა. გამოყენებითი კვლევებისათვის სახელმწიფო სამეცნიერო გრანტების 2016 წლის კონკურსის პირობებით დადგენილი დათქმები ვრცელდება მხოლოდ აღნიშნულ კონკურსში გამარჯვებულ პროექტებზე.

1. დაწესებულია თუ არა ზედა ზღვარი ძირითადი პერსონალის შრომით ანაზღაურებაზე?

* რაც შეეხება თითოეული მონაწილის შრომის ანაზღაურებას, ეს ზღვარი არ არსებობს, მაგრამ გაითვალისწინეთ, რომ ძირითადი პერსონალის ყოველთვიური საგრანტო დაფინანსებისა და დამხმარე პერსონალის ყოველთვიური ანაზღაურების ჯამური ოდენობა არ უნდა აღემატებოდეს ფონდიდან მოთხოვნილი თანხის 45%-ს.

1. რა ოდენობის უნდა იყოს „ზედნადები ხარჯები“ და რას გულისხმობს ეს ხარჯვითი კატეგორია?

* „ზედნადები ხარჯების“ მოცულობა **არ უნდა აღემატე­ბოდეს ფონდიდან მოთხოვნილი თანხის 7%-ს.** ზედნადები ხარჯები გულისხმობს პროექტის ტექნიკური უზრუნველყოფისთვის საჭირო წამყვანი და თანამონაწილე ორგანიზაციის (ასეთის არსებობის შემთხვევაში) მიერ გასაწევ არაპირდაპირ ხარჯებს (დეტალები იხ. ფონდის გენერალური დირექტორის N13 დანართში).

1. არის თუ არა სავალდებულო თანადაფინანსება?

* თანადაფინანსება არ არის სავალდებულო. მაგრამ იმ შემთხვევაში, თუ პროექტის ბიუჯეტში არ შედის ხარჯვის კატეგორია „ზედნადები ხარჯები“ („ზედნადები ხარჯების“ მოცულობა არ უნდა აღემატე­ბოდეს პროექტის ბიუჯეტის - ფონდიდან მოთხოვნილი თანხის 7%-ს), განკუთვნილი პრო­ექ­ტით დაგეგმილი ამოცანების განხორციელებისათვის აუცილე­ბელი არაპირდაპირი ხარჯებისათვის (იხ. ფონდის გენერალური დირექტორის N13 დანართი), თანადაფინანსების სავალდებულო მინიმალური მოცულობა არის ფონდიდან მოთხოვნილი თანხის 10%.

1. როგორ უნდა იყოს მითითებული ბიუჯეტში, მივლინების ხარჯვით კატეგორიაში რამდენიმე ადამიანის მივლინება სხვადასხვა ადგილზე (მაგ. სხვადასხვა ქვეყანაში), დღეთა განსხვავებული რაოდენობით?

* მივლინების მუხლში კონკრეტული პიროვნებების დასახელება საჭირო არაა, უნდა მიეთითოს პიროვნებების რაოდენობა რომელთა მივლინებაც განხორციელდება პროექტის მიმდინარეობისას. რაც შეეხება მივლინებასთან დაკავშირებულ სხვადასხვა ლიმიტებს, მიუთითეთ საშუალო ლიმიტი რომელიც შესაბამისობაში მოიყვანს პიროვნების რაოდენობის, მივლინების დღეებისა და ამ საშუალო ლიმიტის ნამრავლს მივლინების ფარგლებში მოთხოვნილ მთლიან თანხასთან.

1. ბიუჯეტის შევსებისას, რამდენად დეტალურად უნდა მოხდეს საქონელი და მომსახურების მუხლში და ძირითადი აქტივების მუხლში ხარჯების ჩაშლა?

* „საქონელი და მომსახურების მუხლში უნდა დაემატოს გენერალური დირექტორის მიერ დამტკიცებული დანართი N13-ით გათვალისწინებული შესაბამისი ქვეკატეგორიები და ქვეკატეგორიებში შემავალი კონკრეტული ხარჯები, რომელთა გაწევაც იგეგმება საგრანტო პროექტის განხორციელებისას (მაგალითად: ოფისის ხარჯები: საკანცელარიო საქონელი, კომპიუტერული ტექნიკა, საოფისე ავეჯი).
* ძირითადი აქტივების მუხლის შევსებისას უნდა ჩაიწეროს აქტივების ჩამონათვალი ვიწრო სპეციფიკაციების მითითების გარეშე. (მაგალითად: კომპიუტერი, ფოტოაპარატი, ხმის ჩამწერი აპარატურა).

1. აუცილებელია საქონლის ტენდერით შეძენა?

* საქონლის შეძენა ტენდერით ყველა შემთხვევაში სავალდებულო არ არის. საქონლის შეძენის პროცედურები განისაზღვრება გრანტის მიმღების იურიდიული სტატუსისა და შესყიდვებთან დაკავშირებული კანონმდებლობით.

1. როგორ უნდა მოხდეს იმ მოწყობილობის შეძენა, რომელიც საქართველოში არ იყიდება?

* შეძენა უნდა განხორციელდეს უცხოეთიდან. უცხოელ მომწოდებელთან შესაბამისი შესყიდვის ხელშეკრულების გაფორმებით.

1. სად უნდა გაიწეროს თარჯიმანის მომსახურების ხარჯის ანაზღაურება?

* თარჯიმანი შესაძლოა ჩაისვას დამხმარე პერსონალში, ან მისი ხარჯი თარგმნასთან დაკავშირებულ ხარჯის სახით გაიწეროს საქონელი და მომსახურების მუხლში.

1. 5 წლის ვადით ლიცენზიის ყიდვა ბიუჯეტის რომელ ხარჯვით კატეგორიაში უნდა გაიწეროს?

* ძირითად აქტივებში თუკი მისი ღირებულება აღემატება 500 ლარს. ლიცენზიის სპეციფიკაციიდან გამომდინარე მიზანშეწონილია წინასწარი კონსულტაცია გაიაროთ გრანტის მიმღებ წამყვან ორგანიზაციის ბუღალტერიაში.

1. შეიძლება თუ არა პროექტის კონსულტანტის (უცხოეთის მოქალაქე) ვიზიტის დაფინანსება და არის თუ არა ლიმიტი მისი მომსახურების ანაზღაურებაზე „საქონელისა და მომსახურების“ ხარჯვით კატეგორიაში?

* ვიზიტის დაფინანსება შესაძლებელია. ამ შემთხვევაში შესაძლოა ანაზღაურდეს კონსულტანტის ტრანსპორტირებასა და სასტუმროზე გაწეული ხარჯები. მისი მომსახურებაზე გაწეულ ხარჯებზე ლიმიტი არ არსებობს.

1. შესაძლებელია თუ არა ლაბორატორიის მოწყობისთვის საჭირო პერსონალის (მაგ. თაროების დამონტაჟებისთვის დურგლის) ხარჯის ანაზღაურება? ასეთი შესაძლებლობის შემთხვევაში, სად გაიწერება ეს ხარჯები ბიუჯეტში?

* აღნიშნული ხარჯის გათვალისწინება შესაძლებელია საქონელი და მომსახურების მუხლში. **(ეს ხარჯი არ უნდა გულისხმობდეს შენობის კაპიტალურ რემონტს)**

1. ბიუჯეტის „საქონლისა და მომსახურების“ ხარჯვით კატეგორიაში შეიძლება დაქირავებული პირების შრომის ანაზღაურების მითითება?

* აღნიშნულ მუხლის ფარგლებში შესაძლებელია კონკრეტულ მომსახურებასთან დაკავშირებული ხარჯის გათვალისწინება. (მაგალითად. ლაბორატორიულ ანალიზთან დაკავშირებული მომსახურება. მთარგმნელობითი მომსახურება...). დაუშვებელია, ამ მუხლიდან დამხმარე პერსონალის შრომის ანაზღაურების გაცემა.

1. კონკურსში გამარჯვების შემთხვევაში, შესაძლებელი იქნება თუ არა ძირითადი ხარჯვითი კატეგორიის ფარგლებში თანხის გადანაწილების შეცვლა?

* კონკურსში გამარჯვების შემთხვევაში, ძირითადი ხარჯვითი კატეგორიის შიგნით, ქვეკატეგორიებს შორის თანხების გადანაწილების ცვლილება შესაძლებელი იქნება. აღნიშნული გადანაწილება არ საჭიროებს ფონდთან შეთანხმებას, თუ ცვლილება არ ითვალისწინებს ძირითადი ხარჯვითი კატეგორიის მთლიანი ოდენობის გაზრდას, არ გულისხმობს ახალი ქვეკატეგორიის დამატებას და არ ეხება ძირითადი პერსონალის საგრანტო დაფინანსებას.

1. პროექტის მსვლელობისას მოითხოვება თუ არა ზედნადები ხარჯების დეტალური ანგარიშგება ფონდის მიმართ?

* არ მოითხოვება.

1. ბიუჯეტში უჯრის ავტომატურ გაწითლებას რაიმე შინაარსობრივი დატვირთვა ხომ არ აქვს?

* უჯრის გაწითლება რაღაც შეცდომას ნიშნავს. გთხოვთ, ყურადღებით გადაამოწმოთ.

1. შეიძლება თუ აარა ბიუჯეტში საერთაშორისო ორგანიზაციის წლიური საწევრო გადასახადის გათვალისწინება?

* დიახ.

1. პროექტის ბიუჯეტის 4-ე პუნქტი: „ძირითადი და დამხმარე პერსონალის ყოველთვიური ანაზღაურების მთლიანი ოდენობა არ უნდა აღემატებოდეს ფონდიდან მოთხოვნილი თანხის 45 %“, გულისხმობს რომ ძირითადი და დამხმარე პერსონალის მთლიანი სახელფასო ფონდი უნდა შეადგენდეს პროექტის ღირებულების 45 % -ს თუ საქმე შეეხება რომელიმე  კონკრეტულ თვეს.

* ეს გულისხმობს რომ ძირითადი და დამხმარე პერსონალის ყოველთვიური ანაზღაურების ჯამური ოდენობა არ უნდა აღემატებოდეს ფონდიდან მოთხოვნილი თანხის 45%-ს.

1. პროექტის განხორციელებისთვის საჭირო იქნება ნედლეულის მოპოვება და ჩამოტანა საქართველოს ერთ-ერთი რაიონიდან, რასაც დასჭირდება  9-10 დღე.  შეიძლება თუ არა დაფინანსდეს მივლინებით? თუ აუცილებელია ექსპედიციის  ან საველე სამუშაოების გაფორმება?

* ორივე ვარიანტი შესაძლებელია.

1. შეუძლია თუ არა დამხმარე პერსონალმა მიიღოს ყოვეთვიურად ხელფასი?

* ეს დამოკიდებულია მის საქმიანობაზე. თუ მას აქტივობა შესასრულებელი აქვს ყოველთვიურად, მაშინ შესაძლებელია.

1. საკონფერენციო სარეგისტრაციო გადასახადი გადის თუ არა მივლინების მუხლში?

* დიახ.

1. ძირითადი აქტივების მუხლში რას ვუთითებთ, რომ დაგვიკონკრეტოთ?

* კონკრეტული ძირითადი აქტივების ჩამონათვალს (500 ლარზე მეტი ღირებულების), იხილეთ ხარჯვის კლასიფიკატორი (დანართი 13).

1. არაფულადი დაფინანსება თუ შეიძლება?

* არ შეიძლება.

1. ძირითადი და დამხმარე პერსონალის რაოდენობრივი თანაფარდობა ხელფასების რაოდენობა როგორაა განსაზღვრული?

* ამ შემთხვევაში შეზღუდვა არ არსებობს.

1. ძირითად აქტივში შესაძლებელია თუ არა ისეთი დანადგარის შეტანა, რომლის კონსტრუქციულ დოკუმენტაციასაც ჩვენ ვამზადებთ?

* დასაზუსტებელია წამყვანი ორგანიზაციის ბუღალტერიასთან, აღიარებს თუ არა ის ძირითად აქტივად კონკრეტულ დანადგარს.

1. როდესაც ამოცანის შესრულებაზე პასუხისმგებელია 1 პირი, ეს გავლენას მოახდენს თუ არა იმ პერიოდში სხვა პერსონალის ხელფასზე?

* არა.

1. 45% ხელფასის მაქსიმუმი რომელი დაფინანსებიდან უნდა იყოს - ფონდიდან მოთხოვნილი თუ მთლიანად თანა დაფინანსებასთან ერთად ჯამიდან?

* ფონდიდან მოთხოვნილი თანხიდან.

1. რა არის ინსტიტუციონალური დაფინანსება?

* ეს ნიშნავს, რომ დაფინანსება და ანგარიშსწორება ხდება წამყვანი ორგანიზაციის საშუალებით და გრანტის მიმღები მეცნიერთა ჯგუფის გარდა, გახლავთ აგრეთვე წამყვანი ორგანიზაცია.

1. კატეგორიაში ‘საქონელი და მომსახურება’ სახელშეკრულებო სამუშაოები არის ყოველთვიური. როგორ უნდა მოხდეს ანაზღაურება?

* უნდა გაფორმდეს შუალედური მიღება-ჩაბარების აქტები.

1. ხელფასის შეზღუდვა თუ არის დამხმარე პერსონალისთვის?

* არა.

1. რა განსხვავებაა პროექტის საერთო ბიუჯეტსა და ფონდიდან მოთხოვნილ თანხას შორის?

* პროექტის საერთო ბიუჯეტში, გარდა ფონდიდან მოთხოვნილი თანხისა, შედის თანადაფინანსებაც (ასეთის არსებობის შემთხვევაში).

1. ბიუჯეტის დასაბუთებისას საჭიროა თუ არა თითოეული მონაწილის ანაზღაურების დასაბუთება?

* დიახ.

1. როგორ გადავიხადო მაღალრეიტინგულ ჟურნალში პუბლიკაციის თანხა?

* პუბლიკაციის თანხა გადის საქონელი და მომსახურების მუხლიდან, გადარიცხვასთან დაკავშირებულ დეტალები უნდა დაზუსტდეს წამყვანი ორგანიზაციის საფინანსო დეპარტამენტთან. .

1. როდესაც წამყვანი და თანამონაწილე არის ერთ უნივერსიტეტში შემავალი 2 სხვადასხვა ინსტიტუტი, ამ შემთხვევაში როგორ იქნება წამყვანი ორგანიზაციის საკითხი (ზედნადები ხარჯები როგორ ნაწილდება)?

* თუ ორივე ორგანიზაცია შედის ერთ უნივერსიტეტში, მაშინ წამყვანი ორგანიზაცია არის ეს კონკრეტული უნივერსიტეტი, აქედან გამომდინარე, ზედნადები ხარჯი ეკუთვნის უნივერსიტეტს.

**საკონკურსო დოკუმენტაციის წარდგენა**

1. პროექტის თავფურცელში (ფონდის გენერალური დირექტორის N77 ბრძანების დანართი 2) „საკვანძო სიტყვაში“ რა იგულისხმება, ერთი სიტყვა, თუ ტერმინი/დარგის/ქვედარგის დასახელება, რომელიც შეიძლება მოიცავდეს რამდენიმე სიტყვას, მაგრამ ცალ-ცალკე აზრი ეკარგება?

* საკვანძო სიტყვებში იგულისხმება ტერმინი, რომელიც შეიძლება რამდენიმე სიტყვისგან შედგებოდეს (არ გამოიყენოთ ფრაზები თქვენი პროექტის სათაურიდან. საკვანძო სიტყვები გამოყავით წერტილ-მძიმეებით).

1. შეიძლება თუ არა ბიუჯეტის ფორმიდან, თანამონაწილე ორგანიზაციების არარსებობის შემთხვევაში, შესაბამისი სტრიქონების ამოჭრა? საერთოდ ზედმეტი უჯრების ამოჭრა (მაგალითად, როცა ძირითადი პერსონალის რაოდენობა 7-ზე ნაკლებია), თუ არ შევეხებით ფორმულების უჯრებს?

* ბიუჯეტის ფორმა დაბლოკილია, შესაბამისად უჯრების ამოჭრა არ შეიძლება.

1. ინგლისურ ენაზე წარმოსადგენი საპროექტო წინადადებაში სიტყვების რაოდენობა შეზღუდულია 4000-მდე. დამხმარე სიტყვები (არტიკლი, დამხმარე ზმნა, წინდებული და სხვ.) შედის სიტყვების სათვალავში?

* სიტყვების რაოდენობა მითითებულია როგორც რეკომენდებული რაოდენობა, დიახ ის მოიცავს არტიკლს, დამხმარე სიტყვას და სხვ.. აუცილებელია, რომ საპროექტო წინადადება მთლიანობაში (დიაგრამების, ნახაზების, ცხრილების, ფორმულების, ფოტოების და სხვ. ჩათვლით) არ აღემატებოდეს 10 გვერდს მითითებული შრიფტის სახეობისა და ზომის, ინტერვალების და მინდვრების ზუსტი დაცვით.

1. რა იგულისხმება კონკრეტულად CV-ის ფორმის (ფონდის გენერალური დირექტორის N77 ბრძანების დანართი 4) „სამეცნიერო ინტერესთა სფეროს“ გრაფაში?

* აქ არ არის არანაირი შეზღუდვა. ძირითადად შეგიძლიათ მიუთითოთ ის ინტერესები, თემატიკა, რომლებიც უკავშირდება თქვენს კვლევით პროექტს, ასევე სხვა სამეცნიერო თემატიკა/საკითხები, რომელზეც მუშაობდით, ან მუშაობთ, ან დაგეგმილი გაქვთ მუშაობა.

1. თუ სამეცნიერო მიმართულებების კლასიფიკატორის ქვემიმართულებების განმარტებაში არ არის რომელიმე კონკრეტული დარგი (მაგ. ნანომეცნიერება (არა ნანოტექნოლოგია) ნანოქიმია, ნანოფიზიკა, ან სხვ.) სად უნდა მოხდეს მათი მითითება?

* ქვემიმართულებად აირჩევთ შესაბამის ქვემიმართულებას (მაგ. ქიმიური მეცნიერებანი, ან ფიზიკური მეცნიერებანი), ხოლო თქვენს საკვანძო სიტყვებში მიუთითებთ „ნანოფიზიკას“, „ნანოქიმიას“. შესაძლებელია კონკრეტული ქვემიმართულება იყოს სხვა მიმართულების ქვეშ ჩაშლილიც, მაგ. ნანოტექნოლოგია არის მე-2 მიმართულების (ინჟინერია და ტექნოლოგიები) ერთ-ერთი ქვემიმართულება - 2.10

1. პროექტის თავფურცელში (ფონდის გენერალური დირექტორის N77 ბრძანების დანართი N2-ში სად შეიძლება აღინიშნოს „სამეცნიერო მიმართულებების კლასიფიკატორის“ მიხედვით ქვემიმართულებების ქვეშ ჩაშლილი შესაბამისი განმარტებები/დარგ(ებ)ი?

* „სამეცნიერო მიმართულებების კლასიფიკატორის“ მიხედვით ქვემიმართულებების ქვეშ ჩაშლილი განმარტებები უნდა აღნიშნოთ “ქვემიმართულებების კოდისა და დასახელების“ აღნიშვნის შემდეგ ფრჩხილებში ჩასმით. მაგ.:

|  |  |  |
| --- | --- | --- |
| **20** | **პროექტის სამეცნიერო მიმართულება(ები) და ქვემიმართულება(ები)** | |
|  | **მიმართულება 1** | **1- საბუნებისმეტყველო** |
|  | ქვემიმართულებები (მიუთითეთ კოდი, დასახელება) | * 1. მათემატიკა (გამოყენებითი მათემატიკა) |
|  | * 1. კომპიუტერული და საინფორმაციო მეცნიერებანი (კომპიუტერული მეცნიერებანი) |
|  |  |

ან

|  |  |  |
| --- | --- | --- |
| **20** | **პროექტის სამეცნიერო მიმართულება(ები) და ქვემიმართულება(ები)** | |
|  | **მიმართულება 1** | **1- საბუნებისმეტყველო** |
|  | ქვემიმართულებები (მიუთითეთ კოდი, დასახელება) | 1.2. კომპიუტერული და საინფორმაციო მეცნიერებანი (კომპიუტერული მეცნიერებანი) |
|  |  |
|  |  |
|  | **მიმართულება 2** | **2 - ინჟინერია და ტექნოლოგიები** |
|  | ქვემიმართულებები (მიუთითეთ კოდი, დასახელება) |  |
|  |  |
|  |  |
|  | **მიმართულება 3** | **3 - სამედიცინო და ჯანმრთელობის მეცნიერებები** |
|  | ქვემიმართულებები (მიუთითეთ კოდი, დასახელება) |  |
|  |  |
|  |  |
|  | **მიმართულება 4** | **4 - აგრარული მეცნიერებები** |
|  | ქვემიმართულებები (მიუთითეთ კოდი, დასახელება) |  |
|  |  |
|  |  |
|  | **მიმართულება 5** | **5 - სოციალური მეცნიერებები (მხოლოდ ინტერდისციპლინური პროექტებისთვის)** |
|  | ქვემიმართულებები (მიუთითეთ კოდი, დასახელება) |  |
|  |  |
|  |  |
|  | **მიმართულება 6** | **6 - ჰუმანიტარული მეცნიერებები (მხოლოდ ინტერდისციპლინური პროექტებისთვის)** |
|  | ქვემიმართულებები (მიუთითეთ კოდი, დასახელება) | **6.2.** ენები და ლიტერატურა (ლინგვისტიკა) |
|  |  |
|  |  |

ან სხვ. (გაითვალისწინეთ, რომ არ შეიძლება მთლიანობაში 3-ზე მეტი ქვემიმართულების აღნიშვნა.)

1. სად შეიძლება დოქტორმა მიეთითოს სამეცნიერო ხარისხის შესახებ მონაცემები CV-ის ფორმაში (ფონდის გენერალური დირექტორის N77 ბრძანების დანართი 4)?

* ამ მონაცემების მითითების სურვილის შემთხვევაში, ეს ინფორმაცია შეიძლება შეიტანოთ მე-7 პუნქტში (დამატებითი ინფორმაცია).

1. აუცილებელია თუ არა „პროექტის ხელმძღვანელის მიერ წინა 3 წლის განმავლობაში განხორციელებული და დასრულებული სამეცნიერო-კვლევითი პროექტის რეზიუმეს“ (ფონდის გენერალური დირექტორის N77 ბრძანების დანართი 8) წარმოდგენა?

* თუ პროექტის ხელმძღვანელს არ აქვს წინა 3 წლის განმავლობაში განხორციელებული და დასრულებული სამეცნიერო-კვლევითი პროექტი, მაშინ ეს აუცილებლობა თავისთავად იხსნება. ამ ინფორმაციის არწარმოდგენის გამო პროექტი არ მოიხსნება, თუმცა სასურველია მისი წარმოდგენა ექსპერტის შეფასებისას მკვლევრის წინა გამოცდილებისა და მიღწევების გასაგებად. სამეცნიერო-კვლევით პროექტში არ იგულისხმება მხოლოდ საგრანტო პროექტი, იგულისხმება ნებისმიერი ტიპის კვლევითი აქტივობა თავისი შედეგებით. **პროექტის რეგისტრაციის დროს ბაზაში უბრალოდ ატვირთეთ ცარიელი ფაილი, იმ შემთხვევაში, თუ ხელმძღვანელს არ აქვს დასრულებული კვლევა წინა სამი წლის განმავლობაში.**

1. დანართი 8-ში თანაავტორობით შესრულებული კვლევითი პროექტის შემთხვევაში შესაძლებელია თუ არა მიეთითოს ეს წინა დასრულებული პროექტის აღწერაში?

* შესაძლებელია.

1. რას ნიშნავს „დასრულებული სამეცნიერო-კვლევითი პროექტი“ „პროექტის ხელმძღვანელის მიერ წინა 3 წლის განმავლობაში განხორციელებული და დასრულებული სამეცნიერო-კვლევითი პროექტის რეზიუმეში“ (ფონდის გენერალური დირექტორის N77 ბრძანების დანართი 8)?

* იგულისხმება ნებისმიერი ორგანიზაციის, ან ფიზიკური პირის მიერ დაფინანსებული პროექტი, რომელიც დასრულდა და დაიხურა, დაიდო კონკრეტული კვლევის შედეგები (ამჟამად არ მიმდინარეობს). რეზიუმეში არ არის სავალდებულო მიეთითოს მხოლოდ საგრანტო პროექტის ფარგლებში განხორციელებული კვლევა, შეგიძლიათ აღწეროთ ნებისმიერი კვლევითი აქტივობა/პროექტი, თუნდაც ეს იყოს შიდა ინსტიტუციური სახსრებით განხორციელებული. მაგ. სამაგისტრო კვლევა, სადოქტორო კვლევა, მიზნობრივი პროექტი/აქტივობა.

1. რა იგულისხმება პროექტის განხორციელებისათვის საჭირო მატერიალურ-ტექნიკური ბაზაში (ფონდის გენერალური დირექტორის N77 ბრძანების დანართები 3, 9)?

* იგულისხმება ის (არსებული/შესაძენი - დანრთი 3-ში, არსებული - დანართ 9-ში) მოწყობილობა, მანქანა-დანადგარები, ინვენტარი, სპეციალური ტექნიკა, ლაბორატორია, სხვა ტექნიკური სივრცე, მასალები და სხვ. რომელიც საჭიროა პროექტის განხორციელებისათვის კონკრეტული წამყვანი, ან თანამონაწილე ორგანიზაციის აბაზაზე, და რაც არ არის მოთხოვნილი პროექტის ბიუჯეტში.

1. პროექტის განხორციელების გეგმა-გრაფიკში პასუხისმგებელი პირი(ები)-ად ვინ მიეთითება, ყველა შემსრულებელი, თუ მხოლოდ პასუხისმგებელი პირი(ები)?

* მიეთითება მხოლოდ პასუხისმგებელი პირი(ები)

1. პროექტის განხორციელების გეგმა-გრაფიკის რომელ უჯრაში/დანაყოფში მიეთითება ამოცანისა და აქტივობის დასახელება?

ქვემოთ იხილეთ ნიმუში:

|  |  |  |
| --- | --- | --- |
| N | ამოცანის დასახელება | გასახორცილების სამუშაოების აღწერა |
| 1 | ამოცანა | ამოცანის შესაბამისი აქტივობა |
| ივსება ამოცანის დასახელება | აქტივობა 1 მიეთითება კონკრეტული აქტივობა |
| აქტივობა 2 მიეთითება კონკრეტული აქტივობა |
| აქტივობა 3 მიეთითება კონკრეტული აქტივობა |
| 2 | ამოცანა | ამოცანის შესაბამისი აქტივობა |
| ივსება ამოცანის დასახელება | აქტივობა 1 მიეთითება კონკრეტული აქტივობა |
| აქტივობა 2 |
| აქტივობა 3 |
| 3 | ამოცანა | ამოცანის შესაბამისი აქტივობა |
| ივსება ამოცანის დასახელება | აქტივობა 1 |
| აქტივობა 2 |
| აქტივობა 3 |

1. აუცილებელია თუ არა წამყვანი/თანამონაწილე ორგანიზაციის წესდების წარმოდგენა?

* აუცილებელია პროექტში მონაწილე წამყვანი/თანამონაწილე ორგანიზაცი(ებ)ის იურიდიული სტატუსის დამადასტურებელი დოკუმენტ(ებ)ის (ამონაწერი საჯარო რეესტრიდან გაცემული 2016 წელს და წესდება) წარმოდგენა, იმ შემთხვევაში თუ ის(ისინი) არ წარმოადგენენ საჯარო სამართლის იურიდიულ პირს.

1. შეიძლება ცარიელი გრაფების წაშლა? (არ იგულისხმება ბიუჯეტი). მაგალითად, დანართ 2-ში, თუ პროექტში არ არის ჩართული თანამონაწილე ორგანიზაცია?

* შესაძლებელია

1. დანართ 3-ის შევსებისას შესაძლებელია თუ არა ინსტრუქციების წაშლა?

* დიახ.

1. CV-ის შევსებისას სამუშაო გამოცდილებაში სტრიქონების ჩამატება შესაძლებელია, თუ 5 უკანასკნელი სამუშაო ადგილით შევიზღუდოთ?

* შესაძლებელია. გაითვალისწინეთ, რომ თავფურცლის გარდა, ყველა ინგლისურენოვანი დოკუმენტის (დანართები 3-10) საერთო მოცულობა არ უნდა აღემატებოდეს 35 გვერდს.

1. დანართი 4-ის (პერსონალური ინფორმაციის ფორმა) ფორმატი (მინდვრები) უნდა გავასწოროთ ისე, როგორც არის საპროექტო წინადადებაში მოთხოვნილი?

* არა.

1. ჩაითვლება თუ არა საერთაშორისო პუბლიკაციად საქართველოში გამოცემული სამეცნიერო რეფერირებადი ჟურნალი, რომელსაც ინტერნეტში თავისი ვებ. გვერდი აქვს?

* თუ თქვენ მიერ მითითებული ჟურნალი შედის რომელიმე საერთაშორისო ბიბლიოგრაფიულ და რეფერატიულ მონაცემთა ბაზაში (მაგ. scopus), მაშინ - ჩაითვლება. ზოგადად, პუბლიკაციკაციების ხარისხის შეფასება პროექტების შემფასებელი ექსპერტ(ებ)ის საქმეა.

1. თუ ბიუჯეტის ფორმაში (დანართი №5) ძირითადი აქტივების ჩამონათვალში არ არის სამყოფი სტრიქონების რაოდენობა, როგორ დავამატოთ?

* გთხოვთ მიმართოთ ფონდის თანამშრომელს ლაშა კელიხაშვილს [kelikhashvili@rustaveli.org.ge](mailto:kelikhashvili@rustaveli.org.ge)   
  2 200 220 (4303)

1. რა მივუთითოთ დანართ 2-ში პროექტის შიფრად?

* საპროექტო დოკუმენტაციის ელექტრონული სისტემის მეშვეობით რეგისტრაციისას დანართ 2-ში პროექტის შიფრის გრაფა შეუვსებელი დატოვეთ. შიფრს მიიღებთ პროექტის ელექტრონულად გაგზავნის(წარდგენის) შემდეგ. მიღებულ შიფრს შეიტანთ აღნიშნულ დანართ 2-სა და „კონკურსში მონაწილეობის შესახებ პროექტის წარმომდგენი იურიდიული და ფიზიკური პირების ერთობლივ განცხადებაში“ (დანართი №11) და წარმოადგენთ ფონდის კანცელარიაში ამობეჭდილი (ხელმოწერილი, ბეჭედდასმული) სახით.

1. რამდენად აუცილებელი პროექტის განხორციელების გეგმა-გრაფიკში შესასრულებელი სამუშაოს ყოველთვიური განაწილება?

* უნდა მოუთითოთ მხოლოდ ის თვეები, როდესაც კონკრეტულ სამუშაოს/აქტივობას ასრულებთ.

1. სრული სააპლიკაციო ფორმის 35 გვერდში (ინგლისურ შინაარსში) სიტყვების რაოდენობა ხომ არ არის დადგენილი?

* ჯამური რაოდენობა არ არის დადგენილი, თუმცა კონკრეტულ დოკუმენტებში მითითებულია რეკომენდირებულ სიტყვათა რაოდენობა.

1. გამოყენებითი კვლევების შემთხვევაში გვჭირდება თუ არა კონსულტანტის CV-ის ატვირთვა?

* დიახ.

1. თუ პუბლიკაციები წარმოდგენილია რუსულ ენაზე, სათაურები უნდა ითარგმნოს ქართულად თუ ინგლისურად?

* საკმარისია მხოლოდ ინგლისური თარგმანი.

1. თუ სტატიები მხოლოდ ქართულ ენაზეა გვაქვს როგორ უნდა მიეთითოს ისინი?

* საჭიროა ამ (ქართული) სტატიის მოკლე რეზიუმე ინგლისურად.

1. აუცილებელია თუ არა მაგისტრანტს ჰქონდეს ნაშრომი?

* არა, არ არის აუცილებელი.

1. სსიპ-ებმა რა დოკუმენტი უნდა წარმოადგინონ?

* მხოლოდ საბანკო რეკვიზიტები.

1. გეგმა-გრაფიკში განრიგის რა თარიღები უნდა მივუთითოთ?

* პროექტის დაწყების ათვლა უნდა დაიწყოს 2016 წელს (ოქტომბრიდან, ნოემბრიდან ან დეკემბრიდან)

1. დანართ 6-ში არსებულ ამოცანის შესრულების შედეგებში ჩამოთვლილი 4 პუნქტის გარდა თუ შეიძლება სხვა შედეგის მითითება, რომელიც დასკვნით ხასიათს ატარებს?

* შეიძლება, შეგიძლიათ გაწეროთ ეს საპროექტო წინადადებაში.

1. პროექტი ელექტრონულად უნდა წარსდგეს ფონდში, თუ ამავე დროს ნაბეჭდი სახითაც?

* მხოლოდ ელექტრონულად (ფონდის კანცელარიაში ნაბეჭდი სახით წარმოადგენთ მხოლოდ დანართ 11-სა და დანართ 2-ს).

1. საიდენტიფიკაციო ნომრის გრაფაში, პირადობის ნომრის წინ იწერება კიდევ რაიმე აღნიშვნა, თუ არა?

* არა.

1. დოქტორანტმა უნდა წარმოადგინოს თუ არა მაგისტრატურის ან ხუთწლიანი დიპლომი?

* არ არის სავალდებულო, საკმარისია ცნობა დოქტორანტურაში სწავლის შესახებ.

1. საპროექტო წინადადებასა და დანართი 8-ში სიტყვების რაოდენობაში თუ შედის ლიტერატურის ჩამონათვალი?

* შეგიძლიათ შეიტანოთ, თუ ეტევით გვერდების ჯამურ დათქმულ რაოდენობაში.

1. მეცნიერის CV-ს ფორმაში შეიძლება თუ არა იმ სტატიების მითითება, რომელიც გამოქვეყნებულია ბოლო 5 წელზე მეტი ხნის წინ (მაგ. 7 წლის წინ)?

* არა. უნდა მიუთითოთ ის სტატიები, რომლებიც გამოქვეყნებულია კონკურსის გამოცხადებამდე არაუმეტეს 5 წლამდე ვადაში.

**პროექტების შეფასება**

1. სავალდებულოა თუ არა არასასურველი ექსპერტის მითითება?

* არ არის სავალდებულო.

1. შეიძლება თუ არა დამოუკიდებელი ექსპერტი პროექტის შეფასების პირველ ეტაპზე დაუკავშირდეს ძირითად პერსონალს რაიმე დეტალების დასაზუსტებლად?

* არ შეუძლია, ექსპერტთა ვინაობა კონფიდენციალურია.

1. SRDF-სა და ORAU-ს ყავთ თუ არა ქართველი ექსპერტები?

* ფონდის თანამშრომლებს არა გვაქვს ინფორმაცია ექსპერტთა ვინაობის შესახებ.

**საგრანტო ხელშეკრულება, პროექტის შესრულების მონიტორინგი, პროექტის შეჩერება, შეწყვეტა, დასრულება**

1. ვინ აფორმებს შრომით ხელშეკრულებას დამხმარე პერსონალთან, მათ შორის კონსულტანტთან?

* წამყვანი/თანამონაწილე ორგანიზაცია.